2014. gada 14. oktobrī Noteikumi Nr. 620

Rīgā (prot. Nr. 55 27. §)

**Grozījumi Ministru kabineta 2009. gada 29. septembra noteikumos Nr. 1111 "Noteikumi par dzīvnieku barībā un barības sastāvdaļās aizliegtajām vielām un barības nekaitīguma prasībām"**

Izdoti saskaņā ar

Dzīvnieku barības aprites likuma

14. pantu

Izdarīt Ministru kabineta 2009. gada 29. septembra noteikumos Nr. 1111"Noteikumi par dzīvnieku barībā un barības sastāvdaļās aizliegtajām vielām un barības nekaitīguma prasībām" (Latvijas Vēstnesis, 2009, 157. nr.; 2010, 69. nr.; 2011, 193. nr.) šādus grozījumus:

**1. Izteikt 1.2 punktu šādā redakcijā:**

**"1.2 Barības nekaitīguma prasības nosaka šie noteikumi un Eiropas Savienības regulas barības nekaitīguma jomā (publicētas Zemkopības ministrijas tīmekļa vietnē)."**

**2.** Papildināt pielikumu ar 6. un 7. punktu un piezīmēm šādā redakcijā:

|  |  |  |  |
| --- | --- | --- | --- |
| "6. | T-2 un HT-2 toksīns  | Barības maisījums kaķiem | 0,05 |
| 7. | T-2 un HT-2 summas indikatī­vie līmeņi1, 2 | **Nepārstrādāta labība3** |  |
| 7.1. mieži (tostarp iesala mieži) un kukurūza | 0,2 |
| 7.2. auzas (ar apvalku) | 1 |
| 7.3. kvieši, rudzi un cita labība | 0,1 |
| **Graudaugu produkti dzīvnieku barībai un barības maisījumiem4** |  |
| 7.4. auzu malšanas produkti (apvalki) | 2 |
| 7.5. citi labības izstrādājumi  | 0,5 |
| 7.6. barības maisījumi, izņemot barību kaķiem | 0,25 |

Piezīmes.

1 Šajā pielikumā norādītais līmenis ir indikatīvs līmenis, kuru atkārtoti pārsniedzot jāveic izmeklējumi T-2 un HT-2 toksīnu klātbūtnes noteikšanai vai jāizvērtē minētā līmeņa ietekme uz barības pārstrādi un izmantošanu*.* Indikatīvais līmenis nav barības nekaitīguma līmenis.

**2 Kvantitatīvās noteikšanas robeža atsevišķi T-2 un HT-2 toksīniem nedrīkst pārsniegt 0,01 mg/kg. Izmantojot analītiskā skrīninga metodi, toksīnu T-2 un HT-2 kopsummas noteikšanas robežai nav jāpārsniedz 0,025 mg/kg.**

3 Neapstrādāti graudi ir graudi, kuriem nav veikta nekāda fiziska vai termiska apstrāde, izņemot žāvēšanu, tīrīšanu un šķirošanu.

4 Indikatīvie līmeņi labībai un graudaugu produktiem, kas paredzēti dzīvnieku barībai un barības maisījumiem, attiecas uz barību ar mitruma saturu 12 %."

Ministru prezidente Laimdota Straujuma

Zemkopības ministra vietā –

labklājības ministrs Uldis Augulis